**Anexa 6: Model**

**Contract financiar în cadrul programului Erasmus+ pentru mobilitatea studenților de studiu și/sau plasament (KA131-HED)**

[Acest model se aplică mobilităților studenților în domeniul universitar. Având în vedere dimensiunea internațională a proiectelor KA131-HED, acest model de contract financiar va fi utilizat pentru toți participanții outgoing către orice țară gazdă. **Textul subliniat în culoarea galbenă** conține îndrumări pentru organizația beneficiar, care trebuie luate în considerare pentru adaptarea modelului și apoi șterse din varianta finală a documentului. **Textul dintre paranteze subliniat în culoarea albastră** trebuie înlocuit cu informațiile relevante pentru fiecare situație în parte. **Acest model de contract conține cerințele minime obligatorii care nu trebuie şterse ca atare.** Beneficiarul poate adăuga prevederi adiționale, dacă sunt necesare.]

Domeniu: Universitar

An academic: [20.../20...]

**PREAMBUL**

Prezentul **contract** (denumit în continuare „contractul”) este încheiat **între** următoarele părți:

**pe de o parte**,

Denumirea oficială completă: [**denumirea oficială completă a organizației beneficiare**]

Adresa oficială completă: [...]

Forma juridică oficială: [...]

Număr de înregistrare oficială: [...]

CIF/CUI: [...]

OID: [...]

Codul Erasmus: [...]

Adresa de e-mail: [...]

numit(ă) în continuare „organizația beneficiară”, reprezentat(ă) în scopul semnării prezentului contract de [nume, prenume şi funcţie],

şi

**pe de altă parte:**

Numele și prenumele: [**numele complet al participantului**]

Data naşterii: [...]

Adresa completă de domiciliu: [...]

Telefon: [...]

Adresa de e-mail: [...]

[Pentru participanţii care beneficiază de sprijin financiar din fonduri ale UE, cu excepţia participanţilor la mobilităţi cu grant zero:]

având contul bancar unde se va transfera sprijinul financiar:

Numele titularului de cont: [...]

Denumirea completă a băncii: [...]

Codul BIC (SWIFT): [...]

Codul IBAN: [...]

numit(ă) în continuare „participantul”.

Părțile menționate mai sus au convenit asupra încheierii contractului.

Contractul este alcătuit din:

Termeni și condiții

Anexa 1: [selectat ce se aplică: Acord de învățare Erasmus+ pentru mobilitatea studenților de studiu / Acord de învățare Erasmus+ pentru mobilitatea studenților de plasament / Acord de învățare Erasmus+ pentru mobilitatea studenților de studiu și plasament][[1]](#footnote-1)

Anexa 2: Carta Studentului Erasmus

Prevederile stabilite în „Termeni și condiții” prevalează asupra celor stabilite în anexe.

Participantul primește: [selectați opțiunea]

🗆 Sprijin financiar din fonduri UE destinate programului Erasmus+

🗆 Grant zero

🗆 Sprijin financiar parțial din fonduri UE destinate programului Erasmus+ combinat cu zile de finanțare cu grant zero

Sprijinul financiar include: a se vedea art. 3.

# TERMENI ȘI CONDIȚII

**ARTICOLUL 1 — OBIECTUL CONTRACTULUI**

1.1 Prezentul contract stabilește drepturile și obligațiile precum și termenii și condițiile aplicabile sprijinului financiar acordat participantului pentru desfășurarea unei activități de mobilitate în cadrul programului Erasmus+.

1.2 Organizația beneficiară se angajează să acorde sprijin financiar participantului în vederea desfăşurării unei activităţi de mobilitate în cadrul programului Erasmus+.

1.3 Participantul acceptă sprijinul financiar sau acoperirea serviciilor în cuantumul precizat la art. 3 şi se angajează să desfăşoare activitatea de mobilitate de studiu şi/sau plasament conform Anexei 1.

1.4 Modificările la prezentul contract vor fi solicitate și aprobate de ambele părți printr-o notificare oficială în scris, pe suport de hârtie sau în format electronic.

**ARTICOLUL 2 – INTRAREA ÎN VIGOARE ȘI DURATA MOBILITĂȚII**

2.1 Contractul intră în vigoare la data semnării de către ultima dintre cele două părţi semnatare.

2.2 Perioada acoperită de prezentul contract include:

* o perioadă de mobilitate fizică care începe la data de [data] și se încheie la data de [data], reprezentând un număr total de [număr calculat de zile de mobilitate] (de) zile. Data de începere a perioadei de mobilitate fizică este prima zi în care participantul trebuie să fie prezent fizic la organizaţia gazdă, iar data de încheiere a perioadei de mobilitate este ultima zi în care participantul trebuie să fie prezent fizic la organizaţia gazdă. [Organizația beneficiară va selecta pentru participanţii care urmează cursuri lingvistice asigurate de o altă organizaţie, nu de cea gazdă, aceste cursuri fiind considerate parte relevantă a perioadei de mobilitate în ţara gazdă:Data de începere a perioadei de mobilitate este prima zi de prezenţă la cursul lingvistic desfășurat în afara organizaţiei gazdă.]
* [dacă se aplică: [număr de zile stabilit] zile de transport incluse în calcularea sprijinului individual suplimentar.]
* [în cazul mobilității mixte: o componentă virtuală care începe la data de [data] și se încheie la data de [data].]

2.3 Durata minimă a perioadei de mobilitate fizică este de [pentru mobilitatea de lungă durată: 2 luni / pentru mobilitatea de scurtă durată: 5 zile]. Durata totală a perioadei de mobilitate fizică nu trebuie să depășească [pentru mobilitatea de lungă durată: 12 luni / pentru mobilitatea de scurtă durată: 30 de zile], inclusiv pentru orice perioadă cu grant zero.

2.4 Documente justificative necesare pentru a atesta participarea la mobilitate: [selectat ce se aplică: foaia matricolă și declarația (certificatul de participare) / certificatul de plasament și declarația (certificatul de participare)] anexat(ă) semnat(e) de organizaţia gazdă trebuie să menționeze numele participantului, tipul de mobilitate și datele confirmate de începere și de încheiere ale perioadei de mobilitate fizică, precum și componenta virtuală în cazul mobilității mixte. Adițional, participantul va pune la dispoziție și o dovadă a realizării efective a deplasării către țara gazdă (după caz, bilete de transport sau tichete de îmbarcare sau facturi pentru servicii de cazare etc.).

2.5 Fără a aduce prejudiciu respectării duratei minime eligibile indicate la art. 2 pct. 2.3, doar în cazul în care durata mobilității fizice confirmate de organizaţia gazdă este mai scurtă decât cea indicată în prezentul contract cu maximum 5 zile (inclusiv), grantul nu se va recalcula, iar în cazul în care durata mobilității fizice confirmate de organizaţia gazdă este mai scurtă decât cea indicată în prezentul contract cu mai mult de 5 zile, grantul se va recalcula conform duratei.

**ARTICOLUL 3 – SPRIJIN FINANCIAR**

3.1 Sprijinul financiar este calculat conform regulilor de finanțare din Ghidul Programului Erasmus+, versiunea 2023.

3.2 Participantul va primi un sprijin financiar din fondurile UE destinate programului Erasmus+ [pentru mobilitatea de lungă durată: pentru un număr de [...] luni și [...] (de) zile / pentru mobilitatea de scurtă durată: un număr de [...] (de) zile] de mobilitate fizică. [dacă se aplică: Adițional, [...] zile de transport sunt adăugate și incluse în calcularea sprijinului individual suplimentar.] [dacă participantul nu primește sprijin financiar pentru o parte sau pentru întreaga perioadă de mobilitate, numărul de luni și/sau zile va fi ajustat corespunzător.]

3.3 Participantul poate depune o cerere pentru prelungirea perioadei de mobilitate fizică în condițiile menționate la art. 2 pct. 2.3, respectiv în Ghidul Programului Erasmus+. Dacă organizația beneficiară aprobă prelungirea perioadei de mobilitate, contractul trebuie modificat prin act adițional în mod corespunzător.

3.4 Organizația beneficiară acordă participantului un sprijin financiar total pentru activitatea de mobilitate în valoare de […] euro, reprezentând:

* [pentru mobilitate de lungă durată: sprijin individual pentru mobilitate fizică de lungă durată de [...] euro [selectate opțiunile care se aplică: care include: suma suplimentară („top-up”) de sprijin individual pentru mobilitate de plasament de lungă durată de 150 euro pe lună; / suma suplimentară („top-up”) de sprijin individual pentru studenți și proaspăt absolvenți cu oportunități reduse în mobilitate de lungă durată de 250 euro pe lună; / suma suplimentară („top-up”) de sprijin individual pentru „green travel” de 50 euro ca o singură contribuție; / sprijin individual suplimentar pentru zile de transport].
* [pentru mobilitate de scurtă durată: sprijin individual pentru mobilitate fizică de scurtă durată de [...] euro [selectate opțiunile care se aplică: care include: suma suplimentară („top-up”) de sprijin individual pentru studenți și proaspăt absolvenți cu oportunități reduse în mobilitate de scurtă durată (între 5 – 14 zile) de 100 euro ca o singură contribuție; / suma suplimentară („top-up”) de sprijin individual pentru studenți și proaspăt absolvenți cu oportunități reduse în mobilitate de scurtă durată (între 15 - 30 de zile) de 150 euro ca o singură contribuție; / suma suplimentară („top-up”) de sprijin individual pentru „green travel” de 50 euro ca o singură contribuție; / sprijin individual suplimentar pentru zile de transport].
* [dacă se aplică: sprijin pentru transport [selectat ce se aplică: standard / din categoria „green travel”] de […] euro.]
* [dacă se aplică: sprijin pentru includere destinat participanților (bazat pe costuri reale) de […] euro.]
* [dacă se aplică: costuri excepționale pentru transport costisitor (bazate pe costuri reale) de […] euro.]

[În cazul mobilității cu grant zero pentru întreaga perioadă de mobilitate, sprijinul financiar total va fi completat cu 0 (zero).]

3.5 Atunci când se aplică, sprijinul financiar acordat în cazul categoriilor de sprijin pentru transport sau includere (transport standard; transport din categoria „green travel”; sumă suplimentară („top-up”) de sprijin individual pentru „green travel”; costuri excepționale pentru transport costisitor, bazate pe costuri reale; sumă suplimentară („top-up”) de sprijin individual pentru studenți cu oportunități reduse; sprijin pentru includere destinat participanților, bazat pe costuri reale) se bazează pe documente justificative puse la dispoziţie de către participant.

3.6 Sprijinul financiar nu poate fi utilizat pentru a acoperi cheltuieli deja finanțate din fonduri ale Uniunii Europene.

3.7 Fără a deroga de la prevederile art. 3 pct. 3.6, sprijinul financiar este compatibil cu orice altă sursă de finanțare, inclusiv venituri pe care participantul le poate obține lucrând în cadrul plasamentului sau pentru orice alt tip de muncă desfășurată în afara activităților de mobilitate, atâta vreme cât acesta îndeplinește integral activitățile prevăzute în Anexa 1.

**ARTICOLUL 4 – MODALITĂȚI DE PLATĂ**

4.1 Un avans se va plăti participantului în termen de 30 de zile calendaristice de la semnarea prezentului contract de către ambele părți, dar nu mai târziu de data de începere a mobilității. Participantul va primi o plată cu titlu de avans în valoare de [organizația beneficiară va selecta: 80% - 100%] din sprijinul financiar total stabilit la art. 3. În cazul în care participantul nu pune la dispoziția organizației beneficiare documentele justificative cerute până la termenul precizat de aceasta, se poate accepta, în mod excepțional, o plată întârziată a avansului, în baza unor motive întemeiate.

4.2 Dacă valoarea avansului de la art. 4 pct. 4.1 este mai mică de 100% din sprijinul financiar total, transmiterea online a raportului participantului (prin instrumentul online EUSurvey) se consideră ca fiind cererea participantului de plată a soldului. Organizația beneficiară are la dispoziție 45 de zile calendaristice pentru a transfera soldul sau de a iniţia procedurile de recuperare prin emiterea unei note de debit, dacă este cazul.

**ARTICOLUL 5 – RECUPERAREA SUMELOR PLĂTITE**

5.1 Sprijinul financiar sau o parte a acestuia va fi recuperat de către organizația beneficiară dacă participantul nu respectă termenii contractului. În cazul în care participantul reziliază contractul înainte de încheierea acestuia, acesta va trebui să returneze suma din grantul deja plătit, cu excepția cazului în care s-a convenit diferit cu organizația beneficiară în situații de forță majoră. Aceste situații din urmă vor fi raportate de organizația beneficiară și acceptate de Agenția Națională din România.

**ARTICOLUL 6 – ASIGURARE**

6.1 Organizația beneficiară trebuie să se asigure că participantul are o acoperire de asigurare adecvată fie prin încheierea de către organizația beneficiară a asigurării necesare, fie prin obținerea unui acord din partea organizaţiei gazdă prin care aceasta din urmă să furnizeze asigurarea, fie oferind participantului informațiile relevante și sprijinul necesar pentru a-și încheia pe cont propriu asigurarea.[În situația în care organizaţia gazdă este identificată ca fiind partea răspunzătoare de la art. 6 pct. 6.3, un document adițional prin care se vor stabili condițiile încheierii asigurării va fi atașat acestui contract financiar incluzând și acordul organizaţiei gazdă.]

6.2 Asigurarea va acoperi cel puțin o asigurare de sănătate [următoarele tipuri de asigurări sunt obligatorii pentru mobilitatea de plasament și opționale pentru mobilitatea de studiu, iar organizația beneficiară va selecta ce se aplică: o asigurare de răspundere civilă / o asigurare de accident].[Explicație: În cazul mobilității între țările programului, asigurarea națională de sănătate a participantului include o asigurare de bază pe durata șederii sale într-o altă țară UE prin Cardul European de Sănătate. Cu toate acestea, acoperirea Cardului European de Sănătate s-ar putea să nu fie suficientă în toate situațiile, în special în cazul repatrierii, al anumitor intervenții medicale sau în cazul mobilităților către o țară terță care nu este asociată la program. În acest caz, o asigurare privată suplimentară ar putea fi necesară. Asigurarea civilă și asigurarea de accident acoperă daunele cauzate de participant sau participantului pe durata șederii sale în străinătate. Diverse prevederi cu privire la aceste asigurări există în diferite țări, iar participanții riscă să nu fie acoperiți de asigurarea standard, de exemplu dacă participanții nu sunt considerați angajați sau înmatriculați la organizaţia gazdă. În completarea celor de mai sus, este recomandată încheierea unei asigurări în caz de pierdere sau furt al documentelor, biletelor de călătorie și bagajului.]

[Se recomandă includerea următoarelor informații:]

[Compania / companiile de asigurare: ...]

[Numărul asigurării: ...]

[Polița de asigurare: ...]

6.3 Partea responsabilă pentru încheierea asigurării este: [selectat ce se aplică: organizația beneficiară / participantul / organizaţia gazdă]. [În cazul în care se vor încheia asigurări separate, părțile răspunzătoare pot fi diferite și vor fi enumerate în funcție de responsabilitățile fiecăreia.]

**ARTICOLUL 7 – NIVEL LINGVISTIC ȘI SPRIJIN LINGVISTIC ONLINE (OLS)**

7.1 Participantul poate efectua evaluarea lingvistică OLS în limba în care va desfășura mobilitatea (dacă este disponibilă) înainte de perioada de mobilitate și poate utiliza cursurile de limbă OLS disponibile pe platformă.

7.2 [Opțional - doar dacă nu este inclus în acordul de învățare]Nivelul competenței lingvistice în limba [se specifică limba principală de studiu/lucru: ...] pe care participantul îl are sau se angajează să îl obțină până la începerea perioadei de mobilitate este: [selectat ce se aplică: A1 / A2 / B1 / B2 / C1 / C2].

**ARTICOLUL 8 – RAPORTUL PARTICIPANTULUI (EUSURVEY)**

8.1 Participantul va completa și va transmite online raportul participantului (prin instrumentul online EUSurvey) cu privire la propria activitate de mobilitate, în termen de 30 de zile calendaristice de la primirea invitației de completare.

8.2 Participantului care nu completează și nu transmite online raportul participantului i se poate cere de către organizația beneficiară rambursarea totală sau parțială a sprijinului financiar primit.

8.3 Un chestionar suplimentar online poate fi trimis participantului cu scopul de a-i oferi posibilitatea să raporteze asupra chestiunilor referitoare la recunoșterea perioadei de mobilitate în instituția de trimitere.

**ARTICOLUL 9 – PRINCIPII ETICE ȘI VALORI EUROPENE**

9.1 Principii etice: Activitatea de mobilitate trebuie să se desfășoare cu respectarea celor mai înalte standarde etice și a legislației UE, internaționale și naționale privind principiile etice.

9.2 Valori: Participantul trebuie să respecte valorile de bază ale UE (precum respectarea demnității umane, a libertății, a democrației, a egalității, a statului de drept și a drepturilor omului, inclusiv a drepturilor minorităților) și să asigure respectarea acestora.

9.3 Dacă un participant încalcă oricare dintre obligațiile care îi revin în temeiul prezentului articol, grantul acordat poate să fie redus.

**ARTICOLUL 10 – PROTECȚIA DATELOR** **CU CARACTER PERSONAL**

10.1 Organizația beneficiară va furniza participantului declarația de confidențialitate relevantă cu privire la prelucrarea datelor cu caracter personal înainte ca acestea să fie înregistrate în sistemele/instrumentele electronice de gestionare a mobilităților Erasmus+: <https://webgate.ec.europa.eu/erasmus-esc/index/privacy-statement>.

10.2 Toate datele cu caracter personal conţinute în contract vor fi prelucrate în concordanţă cu Regulamentul (CE) Nr. 2018/1725 al Parlamentului European şi al Consiliului asupra prelucrării şi utilizării datelor cu caracter personal de către instituţiile şi organismele UE şi privind libera circulație a acestor date. Aceste date vor fi prelucrate numai în legătură cu implementarea contractului și urmărirea acestuia de către organizația beneficiară, Agenția Națională din România şi Comisia Europeană, fără a prejudicia posibilitatea transmiterii acestor date către organismele responsabile de verificare şi audit în concordanţă cu legislaţia UE (Curtea Auditorilor şi Oficiul European de Luptă Antifraudă (OLAF)).

10.3 Participantul are posibilitatea, prin cerere scrisă, să obțină accesul la datele sale personale și să corecteze orice informație care este incorectă sau incompletă. Participantul trebuie să adreseze orice întrebare referitoare la procesarea datelor sale personale către beneficiar și/sau Agenția Națională. Participantul poate depune o plângere împotriva procesării datelor sale personale la Autoritatea Europeană pentru Protecția Datelor cu privire la folosirea datelor de către Comisia Europeană.

**ARTICOLUL 11 – REZILIEREA CONTRACTULUI**

11.1 În cazul în care participantul nu respectă toate obligaţiile prevăzute în prezentul contract şi independent de consecinţele prevăzute în legea care i se aplică, organizația beneficiară este îndreptăţită legal să rezilieze sau să înceteze contractul fără alte demersuri legale dacă participantul nu ia măsuri pentru remedierea situaţiei în termen de o lună calendaristică de la primirea notificării prin scrisoare recomandată.

11.2 În cazul rezilierii contractului de către participant pe motiv de „forţă majoră”, adică orice situaţie excepţională sau imprevizibilă, independentă de voinţa participantului şi care nu este cauzată de o greşeală sau de o neglijenţă a acestuia, participantul este îndreptăţit să primească din grant cel puțin suma corespunzătoare perioadei din mobilitate realizată efectiv. Orice sume rămase trebuie rambursate către organizația beneficiară.

**ARTICOLUL 12 – CONTROL ȘI AUDIT**

12.1 Părțile contractante se obligă să furnizeze orice informații detaliate solicitate de Comisia Europeană, Agenția Națională din România sau orice alt organism extern autorizat de Comisia Europeană sau de Agenția Națională din România să verifice dacă activitățile de mobilitate și prevederile contractuale sunt implementate corespunzător.

**ARTICOLUL 13 – RĂSPUNDERE CIVILĂ**

13.1 Fiecare parte contractantă va exonera cealaltă parte de orice răspundere civilă faţă de daune suferite de ea însăși sau de personalul său ca urmare a derulării prezentului contract, în măsura în care daunele nu provin din administrare defectuoasă intenţionată și gravă din partea părții respective sau a personalului acesteia.

13.2 Agenția Națională din România, Comisia Europeană sau personalul acestora nu pot fi considerate răspunzătoare în cazul unei reclamaţii care decurge din realizarea prezentului contract şi care se referă la daunele cauzate în timpul desfășurării perioadei de mobilitate. În consecinţă, nicio cerere de despăgubire sau de rambursare, însoţind o astfel reclamaţie, nu poate fi adresată Agenției Naționale din România sau Comisiei Europene.

**ARTICOLUL 14 – DREPT APLICABIL ȘI INSTANȚELE COMPETENTE**

14.1 Prezentul contract este considerat de natură civilă. Utilizarea grantului se supune termenilor prezentului contract, regulilor aplicabile ale Uniunii Europene și, în subsidiar, legislației românești.

14.2 Instanțele competente sunt instanțele judecătorești din localitatea unde se află sediul organizației beneficiare, care au competența exclusivă de a soluționa orice litigiu între organizația beneficiară și participant, cu privire la interpretarea, aplicarea și validitatea prezentului contract, în cazul în care acest litigiu nu poate fi rezolvat pe cale amiabilă.

14.3 Prezentul contract s-a încheiat în [organizația beneficiară va adapta după caz: două exemplare, cu egală valoare juridică, câte unul pentru fiecare parte].

SEMNĂTURI

|  |  |
| --- | --- |
| Pentru participant | Pentru organizația beneficiară |
| **[nume, prenume]** | **[nume, prenume, funcţie]** |
|  |  |
| Semnătura | Semnătura și ștampilă (dacă se aplică) |
|  |  |
| Încheiat la [locul]  Data \_\_\_\_\_\_\_\_ | Încheiat la [locul]  Data \_\_\_\_\_\_\_\_ |

Participantul a citit, a înțeles complet și a acceptat în mod expres, prin semnătura sa, conținutul și efectele tuturor clauzelor contractului, anexelor la contract – Anexa 1 și Anexa 2, care reprezintă acordul părților, inclusiv în mod specific prevederile din contract: dispozițiile pct. 3.6 și pct. 3.7 de la art. 3 „Sprijin financiar“, dispozițiile pct. 8.2 de la art. 8 „Raportul participantului“, dispozițiile art. 11 „Rezilierea contractului“, dispozițiile art. 12 „Control și audit“, dispozițiile art. 13 „Răspundere civilă“, dispozițiile art. 14 „Drept aplicabil și instanța competente“.

SEMNĂTURĂ

Pentru participant

**[nume, prenume]**

Semnătură

Încheiat la [locul]

Data \_\_\_\_\_\_\_\_

1. Nu este obligatoriu ca documentele din Anexa 1 să fie prezentate terţilor conţinând semnături în original; copii scanate ale semnăturilor și semnăturile electronice pot fi acceptate (inclusiv prin intermediul Erasmus Without Paper Network) în funcție de legislația națională sau de procedurile instituției. [↑](#footnote-ref-1)